Vasutas stadion (Szeged)

A **Vasutas-stadion** (szintén gyakran használt nevén **SZVSE Stadion**) egy szegedi sportlétesítmény. A stadion igen frekventált helyen, a Budapest felé vezető Kossuth Lajos sugárút és a Vásárhelyi Pál utca kereszteződésében épült 1936-ban. A létesítmény kifejezetten jó közlekedési kapcsolatokkal rendelkezik, két városi villamosvonal, több helyi és helyközi buszjárat is érinti, illetve közvetlen közelében található Szeged-Rókus pályaudvar is.

Az SZVSE-pálya bonyolult tulajdoni viszonyokkal bír. A létesítmény eredeti tulajdonosa az SZVSE-nek otthont adó nagyvállalat, a MÁV volt, amelyről a rendszerváltás idején a stadion telkét leválasztották és a Kincstári Vagyoni Igazgatóság vagyonkezelésébe került. A KVI 1997-ben a területet 15 évi elidegenítési tilalommal megterhelve az SZVSE tulajdonába adta, az elidegenítés tilalma 2012-ben járt le. Nem kerültek ugyanakkor az SZVSE-hez a területen található építmények; a sportcsarnokok, lelátók továbbra is a vasúttársaság tulajdonában álltak.

Az SZVSE stadionját az 1930-as években építették, helyét korábban a Búvár-tó egy szeglete töltötte ki. A pálya a második világháború idején mutatkozott be az élvonalban, elsőként 1941-ben játszottak itt NB1-es mérkőzéseket. Hosszú kihagyás után az 1984-85-ös szezonban szerepelt újból élvonalbeli csapat a stadionban, a SZEOL AK hazai stadionjaként szerepelt, amíg saját létesítményét felújították.

2007-ben az egyesület bejelentette, hogy megválna a stadiontól, a létesítmény helyén pedig egy másik labdarúgó stadiont, vagy nem sportcélú létesítményt építenének. Alig néhány héttel később a SZVSE közgyűlése meg is kezdte az egyezkedést a SZEVIÉP-pel. A SZVSE és a SZEVIÉP tulajdonában álló pálya cseréjére alapozott üzleti konstrukció nem valósult meg, a létesítmény pedig lényegi változtatás nélkül megmaradt. A következő években már maga a SZVSE csapata sem itt játszotta mérkőzéseit, a stadion pedig igen lepusztult állapotba került, igaz még így is Szeged legjobb állapotú nagy sportlétesítménye maradt. A Szeged 2011 focicsapatának megalapítása után itt kezdte játszani NB2-es hazai mérkőzéseit, így a pálya újból rendszeres használatba került. A stadiont közösségi összefogással az MLSZ által megkívánt állapotba hozták, a mérkőzések alkalmával nagyobb számú nézőt vonzott. 2012-ben a SZVSE saját, megyei első osztályú csapata is visszatért a stadionba, amely így egy rövidke szezonra két egyesület otthona lett. 2013 nyarán ebben a stadionban zajlott le a szegedi labdarúgás sokadik bukását eredményező osztályozó mérkőzés: a Kisvárda elleni meccset a szegedi szurkólók agresszív magatartása miatt többször is meg kellett szakítani; a vereség után a Szeged 2011 vezetése bejelentette, hogy a harmadosztályba kiesett csapat elköltözik a városból.

A stadion fő lelátója a pálya délnyugati, Pulz utcára néző oldalán foglal helyet. A fő lelátó fedett, rajta 2000 ülőhely található. A pálya északkeleti oldalán egy töltésre épített kisebb méretű lelátórész foglal helyet, amelynek műszaki állapota igen leromlott, az itt zajló NB2-es mérkőzések idejére a szegedi csapat szurkolói tették nézők fogadására alkalmassá. A két elkülönült lelátórésznek nincs pontos ülőhelyszáma, a stadion becsült befogadóképessége 5000 fő körüli. A labdarúgó pályát salakos futópálya veszi körbe, a sportteret pedig minden oldalon kerítés választja el a nézőtértől.

## Jegyzetek

1. ↑ 1,0 1,1 Süli Róbert (2011-07-09). Labdarúgópálya-mustra Szegeden (magyar). Délmagyarország. Archived from the original on július 12, 2011. Retrieved on május 23, 2013.
2. ↑ Kiss Gábor Gergely (2007-05-02). Lehangoló szegedi sportpályakörkép (magyar). Délmagyarország. Retrieved on május 24, 2013.
3. ↑ 3,0 3,1 Cs. Gát László (2007-05-24). Focistadion és rendezvénycsarnok épülne az SZVSE-pályán (magyar). Délmagyarország. Retrieved on május 24, 2013.
4. ↑ SZVSE–Szeviép: Már nem sok kell (magyar). Délmagyarország (2008-04-10). Retrieved on április 22, 2013.**Parancsfájl-hiba: nincs „Unsubst” modul.**
5. ↑ Az SZVSE rója a köröket a pálya körül (magyar). Délmagyarország (2008-04-26). Retrieved on április 22, 2013.
6. ↑ Fekete Klára (2008-10-11). Tovább pusztul a SZVSE-pálya (magyar). Délmagyarország. Retrieved on május 23, 2013.
7. ↑ Süli Róbert (2011-08-22). Az SZVSE-pályán játszik majd a Szeged 2011 (magyar). Délmagyarország. Retrieved on május 24, 2013.
8. ↑ 8,0 8,1 Rendben az SZVSE-pálya (magyar). Délmagyarország (2011-09-15). Archived from the original on október 7, 2011. Retrieved on május 24, 2013.
9. ↑ Szélpál László (2011-09-02). Egyre zöldebb a fű (magyar). Délmagyarország. Retrieved on május 25, 2013.
10. ↑ Süli Róbert (2013-05-25). SZVSE: mindig nyitva a stadion kapuja (magyar). Délmagyarország.
11. ↑ Garai Szuakács László (2013-05-15). Gémóver: Szeged 2011-Várda SE 0-3 (magyar). Délmagyarország. Retrieved on augusztus 23, 2013.
12. ↑ Mádi József (2013-06-22). Szeged 2011 – Gyulán (magyar). Délmagyarország. Archived from the original on július 27, 2013. Retrieved on augusztus 25, 2013.
13. ↑ Forráshivatkozás-hiba: Érvénytelen `<ref>` címke; nincs megadva szöveg a(z) `MF` nevű lábjegyzeteknek

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Magyarország]] **[[Portál:Magyarország|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Magyarország]] **[[Portál:Magyarország|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Magyarország]]** [[Portál:Magyarország|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap